Ученически свят
„Ученически свят“ е българско списание за самоподготовка на учениците от 4 до 7 клас.

История 
„Ученически свят“ излиза за пръв път на 17 ноември 2003 г. и оттогава до септември 2004 г. е вестник от 16 страници. От септември 2004 г. до 2008 г. със същото търговско заглавие на пазара излиза списание „Ученически свят“.

Съдържание 
Публикуват се разнообразни критически разработки и тестове по литература, като техни автори са изявени преподавател училища по роден език и литература от страната. Тези разработки са особено подходящи за кандидат-гимназистите, които ще се борят за места в елитните училища. Освен литературни разработки и тестове списанието предлага задачи по математика и техните решения, уроци и упражнения по английски, статии с любопитни факти от света на историята, географията, биологията, химията и т.н.

Интересна и много полезна е рубриката „Езикова култура“, в която се анализират езикови проблеми, които често са спорни и невинаги се знаят от широката аудитория. В рубриката „Дискусии“ се подлагат на обсъждане актуални въпроси, касаещи всички, заети в сферата на образованието. На голям читателски интерес се радва и рубриката „Насаме с психолога“, в която учениците споделят напълно анонимно свои проблеми и получават компетентни съвети от професионален психолог.

На 48-те страници на всяка книжка на списанието се поместват и ученически творби – есета, разкази, стихотворения. Списанието предлага на читателите и забавни материали, свързани с изявите на известни личности, както и огромна кръстословица.

Читателите намират и така популярната игра СУДОКУ. В рубриката „Библиотека“ редакцията предлага томбола с награди, предоставени от различни издателства и книжарници за всички, отговорили на поставения литературен въпрос. Награда получава и един от тези, които са изпратили навреме числата от четирите маркирани квадратчета в играта СУДОКУ на адреса или на имейла на сп. „Ученически свят“.

Редакционен екип 
Издател и главен редактор на списанието е Славейка Ячева.

„Ученически свят“ е издание на издателство „АВИС-24“, специализирало се в издаването на книги, помагала и др. Списанието е свързано с школа „Ученически свят“ за ученици от 6., 7. и 12. клас при подготовката им за кандидат гимназистките изпити и матурата по български език, математика, география и история. За 6-7 клас се подготвят за матури по Български език и Литература и Математика, а 12.клас за подготовка за кандидатстване държат изпит.

Вестници в София
Детски списания в София
Средно образование в България
Основани в България през 2003 година